**Datum**:**27.01.2020.**  **SAOPŠTENJE ZA MEDIJE**

 **Izabrane najbolje aplikacije na državnom m:tel App takmičenju**

*Najbolji timovi i njihovi mentori, na državnom takmičenju osvojili su vrijedne nagrade, ali i mogućnost da učestvuju u Regionalnom App takmičenju, te otputuju u Porto na svjetski poznatu IT konferenciju.*

U trećem ciklusu društveno odgovornog projekta za srednjoškolce koji kompanija m:tel realizuje od 2017. godine, a koji se tiče kreiranja mobilnih aplikacija za Android ili iOS, ove godine su na državnom nivou za najboljih pet odabrane aplikacije srednjoškolaca iz Banjaluke, Doboja, Gradiške i Mostara.

Takmičenje ima i regionalni karakter jer se, zahvaljujući regionalnom poslovanju Telekom Srbija Grupe, čiji je dio i kompanija m:tel, istovremeno organizuje i u Srbiji i u Crnoj Gori.

Kako je već treća godina zaredom kako m:tel objavljuje ovaj konkurs, sve je više škola učesnica iz cijele BiH koje su se zainteresovale za takmičenje, odnosno da svoje učenike podrže u ovom korisnom i obrazovnom procesu.

Najboljih pet aplikacija koje su stigle na adresu m:tel-a, po ocjeni stručnog žirija iz kompanije, stiču pravo učešća na regionalnom takmičenju koje će ove godine u februaru mjesecu biti održano u Banjaluci, gdje će se takmičiti sa svojim vršnjacima iz Srbije i Crne Gore.

Nakon ocjenjivanja aplikacija po kriterijumima koji su uključivali ideju, kompleksnost rješenja, realizaciju, inovativnost, dizajn, funkcionalnost i opšti utisak, u prvih pet izdvojile su se aplikacije:

1. **CookIT - JU Saobraćajna i elektrotehnička škola Doboj**

Naziv tima: „Electronic Code“

Aplikacija predstavlja mini društvenu mrežu za ljubitelje kuhinje.

1. **KuMe (Kućni Menadžer) - JU Gimnazija Banjaluka**

Naziv tima: “Linuxovci”

Aplikacija prikazuje podatke o mjerenjima sa senzora i omogućava njihovu kontrolu, čime čini IoT sistem.

1. **Kalkulator ishrane - JU Gimnazija Banjaluka**

Naziv tima: “Nature Dev”

Aplikacija se bavi ishranom, a izrađena je u tri moda.

1. **Smart Easy Education - JU Tehnička škola Gradiška**

Naziv tima: „Black Software Studio“

Aplikacija je namijenjena učenicima u edukativne svrhe, društvena mreža za srednjoškolce.

1. **Sportsmart - Gimnazija Mostar**

Naziv tima: „Sportsmart Team“

Aplikacija je osmišljena kao fitness app, koja prati korisnike pomoću GPS-a i Google Map-a tokom trčanja, hodanja itd.

Pobjednike Regionalnog app takmičenja čeka putovanje na svjetsku konferenciju NDC, koja se održava u portugalskom gradu Porto.

Podržavamo znanje!